32010D0644
L 281/81
SLUŽBENI LIST EUROPSKE UNIJE
25.10.2010.
ODLUKA VIJEĆA 2010/644/ZVSP
od 25. listopada 2010.
o izmjeni Odluke 2010/413/ZVSP o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP
VIJEĆE EUROPSKE UNIJE,
uzimajući u obzir Ugovor o Europskoj uniji, a posebno njegov članak 29.,
uzimajući u obzir Odluku Vijeća 2010/413/ZVSP o mjerama ograničavanja protiv Irana i stavljanju izvan snage Zajedničkog stajališta 2007/140/ZVSP (1), a posebno njezin članak 23. stavak 2.,
budući da:
(1)
Vijeće je 26. srpnja 2010. donijelo Odluku Vijeća 2010/413/ZVSP.
(2)
Vijeće je u cijelosti pregledalo popis osoba i subjekata, kako je utvrđen u Prilogu II. Odluci 2010/413/ZVSP, a na koji popis se primjenjuje članak 19. stavak 1. točka (b) i članak 20. stavak 1. točka (b) Odluke. Pritom je Vijeće uzelo u obzir primjedbe koje su podnijele zainteresirane strane.
(3)
Vijeće je zaključilo da bi se, uz iznimku dvaju subjekata, na osobe i subjekte navedene u popisu u Prilogu II. Odluci 2010/413/ZVSP i dalje trebale primjenjivati posebne mjere ograničavanja predviđene u toj Odluci.
(4)
Vijeće je također zaključilo da bi određene unose u popisu trebalo izmijeniti.
(5)
U skladu s tim, trebalo bi ažurirati popis osoba i subjekata iz članka 19. stavka 1. točke (b) i članka 20. stavka 1. točke (b) Odluke 2010/413/ZVSP,
DONIJELO JE SLJEDEĆU ODLUKU:
Članak 1.
Prilog II. Odluci 2010/413/ZVSP zamjenjuje se tekstom iz Priloga ovoj Odluci.
Članak 2.
Ova Odluka stupa na snagu na dan donošenja.
Sastavljeno u Luxembourgu 25. listopada 2010.